CELEX: C2007/056/17
Language: da
Date: 2007-03-10 00:00:00
Title: Sag C-421/05: Domstolens dom (Tredje Afdeling) af 18. januar 2007 — City Motors Groep NV mod Citroën Belux NV (anmodning om præjudiciel afgørelse fra Rechtbank van koophandel Brussel — Belgien) (Konkurrence — forhandleraftaler vedrørende motorkøretøjer — gruppefritagelse — forordning (EF) nr. 1400/2002 — artikel 3, stk. 4 og 6 — leverandørens opsigelse — ret til at anvende en sagkyndig eller en voldgiftsmand og til at indbringe sagen for en national domstol — udtrykkelig opsigelsesklausul — forenelighed med gruppefritagelsen — opsigelsesgrundenes gyldighed — effektiv kontrol)

10.3.2007   
            
            
               DA
            
            
               Den Europæiske Unions Tidende
            
            
               C 56/10
            
         Domstolens dom (Tredje Afdeling) af 18. januar 2007 — City Motors Groep NV mod Citroën Belux NV (anmodning om præjudiciel afgørelse fra Rechtbank van koophandel Brussel — Belgien)
   (Sag C-421/05) (1)
   
   (Konkurrence - forhandleraftaler vedrørende motorkøretøjer - gruppefritagelse - forordning (EF) nr. 1400/2002 - artikel 3, stk. 4 og 6 - leverandørens opsigelse - ret til at anvende en sagkyndig eller en voldgiftsmand og til at indbringe sagen for en national domstol - udtrykkelig opsigelsesklausul - forenelighed med gruppefritagelsen - opsigelsesgrundenes gyldighed - effektiv kontrol)
   (2007/C 56/17)
   Processprog: nederlandsk
   Den forelæggende ret
   Rechtbank van koophandel Brussel
   Parter i hovedsagen
   
      Sagsøger: City Motors Groep NV
   
      Sagsøgt: Citroën Belux NV
   Sagens genstand
   Anmodning om præjudiciel afgørelse — Rechtbank van Koophandel Brussel — fortolkning af artikel 3, stk. 6, i Kommissionens forordning (EF) nr. 1400/2002 af 31. juli 2002 om anvendelse af traktatens artikel 81, stk. 3, på kategorier af vertikale aftaler og samordnet praksis inden for motorkøretøjsbranchen (EFT L 203, s. 30) — forbud mod at indsætte en opsigelsesklausul i en forhandleraftale for motorkøretøjer, som ønskes fritaget
   Konklusion
   Artikel 3, stk. 6, i Kommissionens forordning (EF) nr. 1400/2002 af 31. juli 2002 om anvendelse af traktatens artikel 81, stk. 3, på kategorier af vertikale aftaler og samordnet praksis inden for motorkøretøjsbranchen skal fortolkes således, at den blotte omstændighed, at en aftale, som henhører under denne forordnings anvendelsesområde, indeholder en udtrykkelig opsigelsesklausul som den i hovedsagen omhandlede, hvorefter en sådan aftale kan opsiges af leverandøren uden videre og uden varsel, såfremt forhandleren misligholder en af de kontraktlige forpligtelser, der er nævnt i denne klausul, ikke bevirker, at gruppefritagelsen i denne forordnings artikel 2, stk. 1, ikke kan finde anvendelse på denne aftale.
   
      (1)  EUT C 36 af 11.2.2006.